turjo4nis/wikipedia-bn-dump-20250701 huggingface dataset:
বৈদূর্য্য রহস্য

বৈদূর্য্য রহস্য হলো একটি রহস্যকাহিনীমূলক ভারতীয় বাংলা চলচ্চিত্র যা ১৯৮৫ সালে মুক্তি পেয়েছিল। এই ছবির পরিচালক, কাহিনীকার ও সঙ্গীত পরিচালক তপন সিংহ। সরস্বতী চিত্রমের ব্যানারে ছবিটির প্রযোজক ছিলেন সুখেন্দু বিকাশ গোপ।

অভিনয় 
বসন্ত চৌধুরী, মুনমুন সেন, তাপস পাল, মনোজ মিত্র, দুলাল লাহিড়ী, রমেন রায়চৌধুরী, আলপনা গোস্বামী, ভীষ্ম গুহঠাকুরতা, নির্মলকুমার।

কাহিনী 
একটি বিখ্যাত কৃষ্ণমন্দিরে রক্ষিত মহামূল্যবান বৈদুর্য মণি চুরি হয়ে গেলে ইনসুরেন্স কোম্পানি তদন্ত করার ভার দেয় হিন্দুস্থান ডিটেকটিভ এজেন্সিকে। সংস্থার প্রধান মদন বোস তার সহকারীকে নিয়ে মন্দিরে আসেন এবং দেখেন বহু মানুষ কৃষ্ণমন্দিরে নিয়মিত আসে ভক্তিভরে, যাদের মধ্যে দুজন তরুনী মন্দিরেই থাকা শুরু করে। মন্দিরে থাকে অপর এক তরুন গবেষক। মদন বোস ফিরে যান এবং তদন্তের ভার নেয় পুলিশ। ইতোমধ্যে দুই তরুনী নিজেরাই গোপনে খোঁজ নিতে শুরু করে মন্দিরের ভেতর থেকে। তারা বুঝতে পারে বৈদুর্য মণি শুধু নয়, মূর্তির গায়ের মূল্যবান মুক্তোও ক্রমশ বাইরে পাচার হচ্ছে এবং ভেতরের কোনো ক্ষমতাবান ব্যক্তি এর সাথে জড়িত। মন্দিরের প্রধান মোহান্ত মহারাজের চালচলনের সম্প্রতি পরিবর্তন হয়েছে তা জানায় বৃদ্ধ মালি চরনদাস। এরপরই চরনদাস এক রাত্রে খুন হয় অজ্ঞাত মুখোশধারী আততায়ীর হাতে। পুলিশ এবং গোয়েন্দা সংস্থার প্রধান শেষ দৃশ্যে আততায়ী ও চোরকে চিহ্নিত করেন। দুই তরুনীর আসল নাম সঙ্গীতা ও রংগিতা। তারা আসলে গোয়েন্দা সংস্থার তুখোড় কর্মী।

তথ্যসূত্র 

বাংলা ভাষার চলচ্চিত্র
ভারতীয় চলচ্চিত্র
রহস্য চলচ্চিত্র
১৯৮০-এর দশকের বাংলা ভাষার চলচ্চিত্র
বাংলা ভাষার ভারতীয় চলচ্চিত্র
ভারতীয় গোয়েন্দা চলচ্চিত্র
ভারতীয় অপরাধ থ্রিলার চলচ্চিত্র
১৯৮৫-এর চলচ্চিত্র
বেগম জান (চলচ্চিত্র)

বেগম জান সৃজিত মুখোপাধ্যায় পরিচালিত ২০১৭ সালের ভারতীয় হিন্দি ভাষার নাট্য চলচ্চিত্র। ছবিটি একই পরিচালকের বাংলা ভাষার চলচ্চিত্র রাজকাহিনীর হিন্দি পুনঃনির্মাণ। ছবিটি প্রযোজনা করেছেন মুকেশ ভাট, বিশেষ ভাট ও প্লে এন্টারটেইনমেন্ট। এই চলচ্চিত্রের শ্রেষ্ঠাংশে রয়েছেন বিদ্যা বালান, ইলা অরুণ, গওহর খান প্রমুখ।

চলচ্চিত্রটি ২০১৭ সালের ১৪ এপ্রিল ভারতে মুক্তি পায়। ছবিটি মধ্যম মানের ব্যবসা করে এবং নির্মাণ ব্যয় তুলতে সক্ষম হয়।

শ্রেষ্ঠাংশে 

 বিদ্যা বালান - বেগম জান
 ইলা অরুণ - আম্মা
 নাসিরুদ্দিন শাহ্ - রাজা সাহেব
 রাজিত কাপুর - ইলিয়াস খান
 আশীষ বিদ্যার্থী - হরি প্রসাদ
 গওহর খান - রুবিনা
 পল্লবী শারদা - গুলাবো
 প্রিয়াঙ্কা সেতিয়া - জমিলা
 রিধীমা তিওয়ারী - আম্বা
 ফ্লোরা সাইনি - ময়না
 রবীজা চৌহান - লতা
 পুনম রাজপুত - রানী
 মিষ্টি চক্রবর্তী - শবনম
 গ্রেসি গোস্বামী - লাডলি
 পিতোবাস ত্রিপাঠী - সুরজিৎ
 তোরাল রসপুত্র
 সুমিত নিজাওয়ান - সলিম
 চাঙ্কি পাণ্ডে - কবির

সঙ্গীত
বেগম জান চলচ্চিত্রের সঙ্গীত পরিচালনা করেছেন অনু মালিক। গানের কথা লিখেছন কৌসার মুনির। গানের অ্যালবাম প্রকাশিত হয় টাইমস মিউজিক এর ব্যানারে। আশা ভোঁসলের গাওয়া "প্রেম মে তোহরে" গানটি ২০১৭ সালের ১৪ ফেব্রুয়ারি প্রথম প্রকাশিত হয়। দ্বিতীয় গান "আজাদিয়া"য় কণ্ঠ দেন সোনু নিগম এবং রাহাত ফতেহ আলী খান।

গানের তালিকা

তথ্যসূত্র

বহিঃসংযোগ
  
 

হিন্দি ভাষার চলচ্চিত্র
২০১৭-এর চলচ্চিত্র
ভারতীয় চলচ্চিত্র
ভারতীয় নাট্য চলচ্চিত্র
ভারতীয় পুনঃনির্মিত চলচ্চিত্র
ভারতীয় হিন্দি ভাষার চলচ্চিত্র
সৃজিত মুখোপাধ্যায় পরিচালিত চলচ্চিত্র
আনু মালিক সুরারোপিত চলচ্চিত্র
মুম্বইয়ের পটভূমিতে চলচ্চিত্র
ভারতে পতিতাবৃত্তি সম্পর্কে চলচ্চিত্র
পাঞ্জাব, ভারতের পটভূমিতে চলচ্চিত্র
ভারত বিভাজনের পটভূমিতে চলচ্চিত্র
জওহরলাল নেহরুর সাংস্কৃতিক চিত্রায়ণ
লর্ড লুই মাউন্টব্যাটেনের সাংস্কৃতিক চিত্রায়ণ
মুহাম্মদ আলী জিন্নাহর সাংস্কৃতিক চিত্রায়ণ
বল্লভভাই পটেলের সাংস্কৃতিক চিত্রায়ণ
বাংলা চলচ্চিত্রের হিন্দি পুনর্নির্মাণ
২০১০-এর দশকের হিন্দি ভাষার চলচ্চিত্র
হিন্দি ভাষার নাট্য চলচ্চিত্র
সরপুঁটি

সরপুঁটি বা সরনা পুঁটি বা সরাল পুঁটি বা কুর্টি (বৈজ্ঞানিক নাম: Puntius sarana) (ইংরেজি: Olive barb) হচ্ছে Cyprinidae পরিবারের Puntius গণের একটি স্বাদুপানির মাছ।

বর্ণনা
দেহ কিছুটা চাপা এবং রুপালি বর্ণের, আকার প্রায় ৬০ সেমি বা ২৩.৬ ইঞ্চি পর্যন্ত লম্বা হয়। সাদাটে বা রূপালী দেহবর্ণের এ মাছটির মুখে  দু’জোড়া স্পর্শী বিদ্যমান। কানকোর উপরে সোনালী দাগ বিশিষ্ট এ মাছটির পাখনাসমূহ লালচে বা কমলা রংয়ের।

চাষ পদ্ধতি
কার্প মাছের সাথে এ মাছ চাষ করে সবথেকে ভালো ফল পাওয়া গেছে।কার্প মাছের সাথে প্রতি শতকে ৫-১০ টি সরপুঁটির পোনা মজুদ করলে ৩-৬ মাসের মধ্যে ১৫০-২০০ গ্রাম ওজনের হয়ে যায়। একক চাষের ক্ষেত্রে শতকে ৬০-৭০ টি সরপুঁটি মাছের পোনার সাথে ৫-৬ টি কার্প মাছের পোনা মজুদ করলে পুকুরের পরিবেশ ভালো থাকবে। একক ভাবে চাষ করলে বছরে দুইবার চাষ করা সম্ভব।

খাদ্য
সরপুঁটি মাছ সাধারণত তৃণভোজী। এরা ক্ষুদি পানা, এ্যাজোলা, নরম ঘাস, কলাপাতা, নেপিয়ার ঘাস ইত্যাদি খেয়ে থাকে। তবে পুকুরে চাষের সময় আশানুরূপ ফল পাওয়ার জন্য সম্পূরক খাদ্য দেওয়া প্রয়োজন।

রোগবালাই 
চাষিদের ভুলের কারণে এ মাছের ক্ষতরোগ ও পরজীবী আক্রান্ত হতে বেশি দেখা যায়। অনেক চাষি সরপুঁটির খাদ্য হিসেবে গোবর সার দিয়ে থাকে। যার ফলে পুকুরের পরিবেশ নষ্ট হয় এবং মাছ ক্ষতরোগ ও পরজীবী আক্রান্ত হয়।

প্রজনন
সরপুঁটি মাছ সাধারণত এক বছর বয়সে প্রাপ্ত বয়স্ক হয়। মে মাস থেকে ডিম দেওয়া শুরু করে। স্রোতস্বিনী নদীতে ডিম দিলেও আমরা সাধারণত হ্যাচারিতে কৃত্রিম পদ্ধতিতে উৎপাদিত পোনা পেয়ে থাকি।

স্বভাব
এ মাছ শান্ত স্বভাবের। খুব সহজেই অন্য মাছের সাথে চাষ করা যায়।

রন্ধনপ্রণালী
এ মাছ দোপেঁয়াজা,ভূনা ও ঝোল তরকারি হিসাবে রান্না করা যায়।

বিস্তৃতি
বাংলাদেশ, ভারত, মায়ানমার, নেপাল, ভুটান, শ্রীলঙ্কা, পাকিস্তান এবং আফগানিস্তান অঞ্চলে এ মাছ পাওরা যায়।

বাংলাদেশে বর্তমান অবস্থা এবং সংরক্ষণ 
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে মহাবিপন্ন হিসেবে বিবেচিত।

আরও দেখুন 
 বাংলাদেশের মাছের তালিকা
 বাংলাদেশের সংরক্ষিত মাছের তালিকা
 বাংলাদেশের স্বাদুপানির মাছের তালিকা

তথ্যসূত্র

স্বাদু পানির মাছ
বাংলাদেশের মাছ
নেপালের মাছ
ভারতের মাছ
মিয়ানমারের মাছ
ভুটানের মাছ
শ্রীলঙ্কার মাছ
পাকিস্তানের মাছ
আফগানিস্তানের মাছ
১৮২২-এ বর্ণিত মাছ
জাত পুঁটি

জাত পুঁটি বা পুঁটি (বৈজ্ঞানিক নাম: Puntius sophore) (ইংরেজি: Pool barb) হচ্ছে Cyprinidae পরিবারের Puntius গণের একটি স্বাদুপানির মাছ।

বর্ণনা
দেহ মাঝারি চাপা ও রুপালি বর্ণের। আকারে প্রায় ১৩ সেমি পর্যন্ত লম্বা হয়। তবে একটি প্রাপ্তবয়স্ক মাছ ১৮ সেন্টিমিটার আকারে পৌঁছায়। মেয়ে মাছ প্রথম পরিপক্কতা ৪.৭ সেন্টিমিটারে ঘটে। পৃষ্ঠকাঁটার গোড়ায় এবং লেজের ডগায় কালো রঙের ফোঁটা আছে।

বিস্তৃতি
এই প্রজাতির মাছ বাংলাদেশ, ভারত, পাকিস্তান, নেপাল, ভুটান, মায়ানমার এবং চীনে পাওয়া যায়।

স্বভাব ও আবাসস্থল
এর আদি বাসস্থান হল সমভূমি এবং উপঅঞ্চল হিসাবে নদী, স্রোত এবং পুকুর। এটি একটি অগভীর জলের মাছ।

বাংলাদেশে বর্তমান অবস্থা এবং সংরক্ষণ 
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে হুমকির সম্মুখীন নয়।

আরও দেখুন 
 বাংলাদেশের মাছের তালিকা
 বাংলাদেশের সংরক্ষিত মাছের তালিকা
 বাংলাদেশের স্বাদুপানির মাছের তালিকা

তথ্যসূত্র

স্বাদু পানির মাছ
বাংলাদেশের মাছ
পাকিস্তানের মাছ
১৮২২-এ বর্ণিত মাছ
ফ্রান্সিস বুকানন-হ্যামিল্টন কর্তৃক নামকরণকৃত ট্যাক্সা
টেরি পুঁটি

টেরি পুঁটি (বৈজ্ঞানিক নাম: Puntius terio) (ইংরেজি: Onespot barb) হচ্ছে Cyprinidae পরিবারের Puntius গণের একটি স্বাদুপানির মাছ।

বর্ণনা
এই মাছ দেখতে রুপালি বর্ণের, এদের পেটের তুলনায় পিঠ উত্তল। এই প্রজাতি ১০ সেমি পর্যন্ত লম্বা হয়। পায়ুপাখনার মাঝখানে একটি বড় কালো দাগ থাকে এবং পৃষ্ঠপাখনার মাঝখানে কালো ডোরা থাকে।

বিস্তৃতি
এই প্রজাতির মাছ বাংলাদেশ, ভারত, পাকিস্তানে পাওয়া যায়।

বাংলাদেশে বর্তমান অবস্থা এবং সংরক্ষণ 
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে হুমকির সম্মুখীন নয়।

আরও দেখুন 
 বাংলাদেশের মাছের তালিকা
 বাংলাদেশের সংরক্ষিত মাছের তালিকা
 বাংলাদেশের স্বাদুপানির মাছের তালিকা

তথ্যসূত্র

স্বাদু পানির মাছ
বাংলাদেশের মাছ
ভারতের মাছ
পাকিস্তানের মাছ
১৮২২-এ বর্ণিত মাছ
ফ্রান্সিস বুকানন-হ্যামিল্টন কর্তৃক নামকরণকৃত ট্যাক্সা
তিত পুঁটি

তিত পুঁটি (বৈজ্ঞানিক নাম: Pethia ticto) (ইংরেজি: Ticto barb বা Firefin barb) হচ্ছে Cyprinidae পরিবারের Puntius গণের একটি স্বাদুপানির মাছ।

বর্ণনা
দেহ চাপা, রুপালি বর্ণের, পার্শ্বরেখা অসম্পূর্ণ। দুটি কালো ফোঁটা আছে, ছোট ফোঁটা পার্শ্বরেখার শুরুতে, বড় ফোঁটা পায়ুর পেছনে। পৃষ্ঠপাখানায় সাধারণত কয়েক কালো ফোঁটার সারি থাকে। প্রায় ১২ সেমি পর্যন্ত লম্বা হয়।

বিস্তৃতি
এই প্রজাতির মাছ বাংলাদেশ, ভারত, পাকিস্তান, নেপাল, শ্রীলঙ্কা, মায়ানমার এবং থাইল্যান্ডে পাওয়া যায়।

বাংলাদেশে বর্তমান অবস্থা এবং সংরক্ষণ 
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে আশংকাজনক হিসেবে বিবেচিত।

আরও দেখুন 
 বাংলাদেশের মাছের তালিকা
 বাংলাদেশের সংরক্ষিত মাছের তালিকা
 বাংলাদেশের স্বাদুপানির মাছের তালিকা

তথ্যসূত্র

স্বাদু পানির মাছ
বাংলাদেশের মাছ
ভারতের মাছ
নেপালের মাছ
পাকিস্তানের মাছ
শ্রীলঙ্কার মাছ
মিয়ানমারের মাছ
থাইল্যান্ডের মাছ
১৮২২-এ বর্ণিত মাছ
ভারতের স্বাদু পানির মাছ
পাকিস্তানের স্বাদু পানির মাছ
মোহাম্মদ আবুল হাসেম

একই নামের অন্যান্য ব্যক্তিবর্গের জন্য দেখুন আবুল হাসেম (দ্ব্যর্থতা নিরসন)।
মোহাম্মদ আবুল হাসেম (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।

জন্ম ও শিক্ষাজীবন 
আবুল হাসেমের জন্ম নোয়াখালী জেলার  সুধারাম উপজেলার নোয়ান্নই ইউনিয়নের সাহেলপুর গ্রামে। তার বাবার নাম আবদুল জব্বার এবং মায়ের নাম তরিকুন নেছা। তার স্ত্রীর নাম শামীমা আক্তার। তার তিন ছেলে, দুই মেয়ে।

কর্মজীবন 
পাকিস্তান সেনাবাহিনীর প্রথম ইস্ট বেঙ্গল রেজিমেন্টে চাকরি করতেন আবুল হাসেম। ১৯৭১ সালে এ রেজিমেন্টের অবস্থান ছিল যশোর সেনানিবাসে। মুক্তিযুদ্ধ শুরু হলে তিনি যুদ্ধে দেন। যশোরের বেনাপোল, নাভারণ, জামালপুর জেলার কামালপুরসহ বৃহত্তর সিলেট জেলার বিভিন্ন স্থানে সাহসিকতার সঙ্গে যুদ্ধ করেন। নভেম্বর মাসের শেষ দিকে সিলেট জেলার  জকিগঞ্জ উপজেলার অন্তর্গত আটগ্রাম সেতু আক্রমণ ও দখলে তিনি বীরত্ব প্রদর্শন করেন। ওই যুদ্ধে মুক্তিযোদ্ধারা পাকিস্তান সেনাবাহিনীর ব্যাপক ক্ষয়ক্ষতি হয়। অনেক পাকিস্তানি সেনা নিহত হয়। তারা অনেক অস্ত্রশস্ত্র ও গোলাবারুদ দখল করেন। ডিসেম্বরের প্রথম সপ্তাহে কানাইঘাট যুদ্ধে আহত হন আবুল হাসেম।

মুক্তিযুদ্ধে ভূমিকা 
১৯৭১ সালের ২৮ অক্টোবর মৌলভীবাজার জেলার অন্তর্গত ধলই বিওপি এলাকায় ছিল পাকিস্তানি সেনাবাহিনীর দুর্ভেদ্য এক ঘাঁটি। প্রতিরক্ষায় নিয়োজিত ছিল ৩০ ফ্রন্টিয়ার ফোর্সের দুই কোম্পানি, টসি ও স্থানীয় রাজাকারের সমন্বয়ে দুই কোম্পানি। সব মিলে এক ব্যাটালিয়ন জনবল ছিলো এ ঘাঁটিতে। ঘাঁটির অবস্থান ছিল সমতল থেকে বেশ উঁচু স্থানে। চারদিকে ছিল ঘন বাঁশবন, চা-বাগান, জঙ্গল ও জলাশয়। সেখানে দিনের বেলায়ও আক্রমণ চালানো কঠিন ছিল। ২৮ অক্টোবর ভোরে নিয়মিত মুক্তিবাহিনীর কয়েকটি দল একযোগে ধলই বিওপিতে আক্রমণ করে। চার্লি কোম্পানির একটি প্লাটুনের নেতৃত্বে ছিলেন মো. আবুল হাসেম। তিনি পাকিস্তান সেনাবাহিনীর প্রতিরক্ষা অবস্থানের ডান দিক দিয়ে আক্রমণ করেন। মো. আবুল হাসেম তার সহযোদ্ধাদের নিয়ে এগিয়ে যাচ্ছিলেন, কিন্তু পাকিস্তান সেনাবাহিনীর পাল্টা আক্রমণের ব্যাপকতা এত বেশি ছিল যে তাদের অগ্রযাত্রা একপর্যায়ে থমকে যায়। তখন তিনি ফায়ার অ্যান্ড মুভ পদ্ধতিতে এগোতে থাকেন। কিন্তু উঁচু টিলার ওপর স্থাপিত একটি এলএমজি পোস্ট থেকে পাকিস্তানি সেনারা প্রায় নিখুঁত নিশানায় গুলিবর্ষণ করছিল। মো. আবুল হাসেমের দলের কয়েকজন ওই এলএমজির গুলিতে আহত হন। তিনি জীবনের ঝুঁকি নিয়ে চেষ্টা করেন ওই এলএমজি পোস্ট ধ্বংস করতে। কিন্তু তার সব চেষ্টাই ব্যর্থ হয়ে যায়। হতাহতের সংখ্যা ক্রমে বাড়তে থাকে। এতেও তিনি দমেননি। সাহসিকতার সঙ্গে পাকিস্তানি সেনাদের বিরুদ্ধে যুদ্ধ করেন। তার সাহসিকতা ও রণকৌশলে উজ্জীবিত হলেন সহযোদ্ধারা। তুমুল যুদ্ধ চলতে থাকল।

পুরস্কার ও সম্মাননা 
 বীর বিক্রম

তথ্যসূত্র

বহিঃসংযোগ 

বীর বিক্রম
আবুল হাসেম (দ্ব্যর্থতা নিরসন)

আবুল হাসেম নামটি নিম্নের ব্যক্তিবর্গকে নির্দেশ করতে পারেঃ
 আবুল হাসেম, বীর প্রতীক খেতাব প্রাপ্ত মুক্তিযোদ্ধা।
 আবুল হাসেম (বীর প্রতীক), বীর প্রতীক খেতাব প্রাপ্ত মুক্তিযোদ্ধা।
 আবুল হাসেম (ময়মনসিংহের রাজনীতিবিদ), মুক্তিযুদ্ধের সংগঠক যিনি তৎকালীন ময়মনসিংহ-১৯ আসনের সংসদ সদস্য ছিলেন।

আরও দেখুন 

 আবুল হাশেম (দ্ব্যর্থতা নিরসন) –দ্ব্যর্থতা নিরসন পাতা।
 আবুল হাশেম খান (দ্ব্যর্থতা নিরসন) –দ্ব্যর্থতা নিরসন পাতা।
 আবুল হাশিম –রাজনীতিবিদ ও ইসলামি চিন্তাবিদ ছিলেন।
 মোহাম্মদ আবুল হাসেম, বীর বিক্রম খেতাব প্রাপ্ত মুক্তিযোদ্ধা।
 মোহাম্মদ আবুল হাশেম –বাংলাদেশের কুমিল্লা জেলার রাজনীতিবিদ ও মুক্তিযুদ্ধা যিনি একুশে পদক-এ ভূষিত হন।
শৌলমারী ইউনিয়ন, রৌমারী

শৌলমারী ইউনিয়ন বাংলাদেশের রংপুর বিভাগের কুড়িগ্রাম জেলার রৌমারী উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫৫.৪৯.৭৯.৮৩।

ইতিহাস

ভৌগোলিক অবস্থান ও আয়তন 
রৌমারী উপজেলা সদর হতে উত্তর-পশ্চিম দিকে অবস্থিত এ ইউনিয়নের মোট আয়তন ৫৭২১ একর বা ২৩.১৫ বর্গকিলোমিটার।

প্রশাসনিক এলাকা 
শৌলমারী ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
গয়টাপাড়া,কল‌মের চর,নতুন শৌলমারী,চ‌রের গ্রাম,‌শৌলমারী,‌বেহুলার চর,‌মোল্লার চর,চতলা কান্দা, ‌চেংটাপাড়া,বোয়ালমারী,টালুয়ার চর,ঝুনক‌ীর চর,চর‌বোয়ালমারী,বড়াইকান্দি ও বাতার গ্রাম

জনসংখ্যা 
২০১১ সালের আদমশুমারি অনুযায়ী শৌলমারী ইউনিয়নের মোট জনসংখ্যা ছিল ২৬১৬২ জন, যারা ৬২৭০ টি পরিবারে বসবাস করে,  যার মধ্যে পুরুষ হল ১২৭৭১ জন এবং নারী হল ১৩৩৯১ জন।

শিক্ষা ও সংস্কৃতি 
শৌলমারী ইউনিয়নের গড় সাক্ষরতা হার ৩৯.৪%। তার মধ্যে নারী শিক্ষার হার ৩৬.৩% এবং পুরুষ শিক্ষার হার ৪৬.৬%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ
শৌলমারী এম অার উচ্চবিদ্যালয় ও গয়টাপাড়া সরকারী প্রাথ‌মিক বিদ্যালয় বি‌শেষ ভা‌বে উল্লেখ‌যোগ্য

অর্থনীতি ও যোগাযোগ 
শৌলমারী ইউনিয়নের অর্থনীতি মূলত কৃষি নির্ভর।

আরও দেখুন 
 বাংলাদেশের ইউনিয়ন
 বাংলাদেশে স্থানীয় সরকার
 রংপুর বিভাগ

তথ্যসূত্র

বহিঃসংযোগ
 শৌলমারী ইউনিয়ন  — বাংলাদেশ জাতীয় তথ্য বাতায়ন

রৌমারী উপজেলার ইউনিয়ন
রৌমারী ইউনিয়ন

রৌমারী ইউনিয়ন বাংলাদেশের রংপুর বিভাগের কুড়িগ্রাম জেলার রৌমারী উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫৫.৪৯.৭৯.৭১।

ইতিহাস

ভৌগোলিক অবস্থান ও আয়তন 
রৌমারী উপজেলা সদর হতে প দিকে অবস্থিত এ ইউনিয়নের মোট আয়তন ৮৯৯২ একর বা ৩৬.৩৯ বর্গকিলোমিটার।

প্রশাসনিক এলাকা 
রৌমারী ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —

জনসংখ্যা 
২০১১ সালের আদমশুমারি অনুযায়ী রৌমারী ইউনিয়নের মোট জনসংখ্যা ছিল ৪৬৫৩৭ জন, যারা ১০৯৬৯ টি পরিবারে বসবাস করে,  যার মধ্যে পুরুষ হল ২২৫৬৭ জন এবং নারী হল ২৩৯৭০ জন।

শিক্ষা ও সংস্কৃতি 
রৌমারী ইউনিয়নের গড় সাক্ষরতা হার ৩৮.০%। তার মধ্যে নারী শিক্ষার হার ৩৪.০% এবং পুরুষ শিক্ষার হার ৪০.০%। এখানকার গুরুত্বপূর্ণ শিক্ষা প্রতিষ্ঠানের মধ্যে

অর্থনীতি ও যোগাযোগ 
রৌমারী ইউনিয়নের অর্থনীতি মূলত কৃষি নির্ভর।

আরও দেখুন 
 বাংলাদেশের ইউনিয়ন
 বাংলাদেশে স্থানীয় সরকার
 রংপুর বিভাগ

তথ্যসূত্র

বহিঃসংযোগ

সংগঠন সমূহঃ ৩ টি 

 মুক্তাঞ্চল সাংস্কৃতিক সংগঠন
 প্রিয়জন সাংস্কৃতিক সংগঠন
 সহানুভূতি যুব সংঘ 
 রৌমারী ইউনিয়ন  — বাংলাদেশ জাতীয় তথ্য বাতায়ন

রৌমারী উপজেলার ইউনিয়ন
রাধা কালাচাঁদ মন্দির

শ্রী শ্রী রাধা কালাচাঁদ মন্দির টাঙ্গাইল জেলার মির্জাপুর উপজেলার জামুর্কী ইউনিয়নের পাকুল্যা গ্রামে অবস্থিত এবং ১১৯৫ বঙ্গাব্দে  প্রতিষ্ঠা একটি হিন্দু মন্দির । মন্দিরটি কারুকার্য দেখে স্বর্ণ দিয়ে মোড়ানো মনে হওয়ায় এটি ‘স্বর্ণ মন্দির’ নামেও পরিচিত ।

ইতিহাস ও প্রতিষ্ঠা 
১১৯৫ বঙ্গাব্দে রাম মোহন সাহা ও গৌর মোহন সাহা নামের দুই ভাই মন্দিরটি প্রতিষ্ঠা করেন ।

আগে একতলা পাকা মন্দিরটি দুই বার সংস্কার করা হয়। সম্প্রতি এলাকার সমাজ হিতৈষী ব্যক্তিরা মন্দিরটিকে বাংলাদেশসহ দেশ-বিদেশে অন্যতম কারুকার্যসমৃদ্ধ ঐতিহাসিক মন্দির হিসেবে প্রতিষ্ঠার লক্ষ্যে পুনর্নির্মাণের উদ্যোগ নেন। চার বছর পূর্বে প্রায় ৬০ ফুট উঁচু মন্দিরটি নতুন রূপে নির্মাণ কাজ শুরু করেন তারা। এর আগে বাংলাদেশ ও ভারতসহ বেশকিছু দেশের মন্দির পরিদর্শন করে মন্দিরটির নক্সা তৈরি করা হয়। মন্দিরটি নির্মাণে ভারতের মুর্শিদাবাদ থেকে কারুশিল্পী আনা হয়। এছাড়া ঢাকা চারুকলা ইনস্টিটিউটের শিল্পীরা ছাড়াও দেশের নামকরা কারুশিল্পীদের সহযোগিতা নেয়া হয়েছে এটি নির্মাণে। মন্দিরটির মধ্যে বিভিন্ন দেবদেবীর প্রতিকৃতি নিপুণভাবে তৈরি করা হয়েছে। পুণ্যার্থী ও দর্শণার্থীদের আকর্ষণ করার জন্য মন্দিরটিতে সোনালি রঙের প্রলেপ দেয়া হয়েছে। দূর থেকে মনে হয় এটি একটি স্বর্ণ খচিত মন্দির। অনেকে এই মন্দিরটিকে বাংলার ‘স্বর্ণ মন্দির’ হিসেবেও আখ্যা দিচ্ছেন।

সর্বশেষ ১৪২৩ বঙ্গাব্দ বা ইংরেজি ২০১৬ সালে মন্দিরটির অবকাঠামোগত উন্নয়নের উদ্যোগ নেয় স্থানীয়রা। বর্তমানে মন্দির প্রাঙ্গণে একটি গ্রন্থাগার, অতিথিশালা (নির্মাণাধীন), নাট মন্দির, শিব মন্দির ও রন্ধনশালা রয়েছে।

পূজা অর্চনা 
মন্দিরটি প্রতিষ্ঠার পর থেকে এখানে গীতাপাঠ, মহানাম যজ্ঞানুষ্ঠান, শ্রীকৃষ্ণের জন্মাষ্টমী, দোলযাত্রা ও ঝুলনযাত্রা সহ সারা বছর সনাতন ধর্মাবলম্বীদের বিভিন্ন ধর্মীয় অনুষ্ঠান হয়ে থাকে।

তথ্যসূত্র 

শিব মন্দির
১৮শ শতাব্দীর হিন্দু মন্দির
টাঙ্গাইল জেলার হিন্দু মন্দির
বাংলাদেশ কোস্ট গার্ডের সক্রিয় বিমান এবং জাহাজের তালিকা

বাংলাদেশ কোস্ট গার্ডের বহরে রয়েছে ছোট বড় বিভিন্ন ধরনের উপকূলীয় টহল জাহাজ। প্রতিটি জাহাজের নামের পূর্বে "বিসিজিএস" উপসর্গ ব্যবহার করা হয় যা দ্বারা "বাংলাদেশ কোস্ট গার্ড শিপ" বোঝায়।

জাহাজ বহর

অফশোর প্যাট্রোল ভেসেল:

ইনশোর প্যাট্রোল ভেসেল:

ফাস্ট প্যাট্রোল বোট:

ফাস্ট অ্যাটাক ক্রাফট:

রিভারাইন প্যাট্রোল ক্রাফট:

কারিগরি সহায়ক জাহাজ:

টাগবোট:

দ্রুতগতি সম্পন্ন টহল এবং উদ্ধারকারী নৌযান:

অনুসন্ধান এবং উদ্ধারকারী নৌযান:

পন্টুন:

হোভারক্রাফট:

বিমান বহর

হেলিকপ্টার:

ড্রোন:

তথ্যসূত্র 

সামরিক সরঞ্জামের তালিকা
বাংলাদেশ কোস্ট গার্ডের জাহাজ
কালনার মন্দিরের তালিকা

কালনা হল পশ্চিমবঙ্গের একটি প্রাচীন জনপদ ও বর্ধমান জেলার অন্যতম মহকুমা শহর। এই শহরের ভেতর বহু প্রাচীন মন্দির ছড়িয়ে ছিটিয়ে অবস্থান করছে। এই মন্দির গুলোর একটি তালিকা নিচে দেওয়া হল।

মন্দিরের তালিকা

তথ্যসূত্র

কালনার দর্শনীয় স্থান
কালনার ভবন ও স্থাপনা
পাতি ডারকিনা

পাতি ডারকিনা (বৈজ্ঞানিক নাম: Rasbora daniconius) (ইংরেজি: Slender rasbora বা Common rasbora) হচ্ছে Cyprinidae পরিবারের Rasbora গণের একটি স্বাদুপানির মাছ।

বর্ণনা
দূষণ, প্রজনন ঋতুতে অবাধে শিকার, কীটনাশকের ব্যবহার বৃদ্ধির কারণে বাংলার ঐতিহ্যবাহী এক-দেড় ইঞ্চি আকারের মাছ দারকিনার অস্তিত্ব বিপন্ন হয়ে পড়ছে। মিঠা পানিতে বসবাসকারী হিসেবে পরিচিত, দৃষ্টিনন্দন ও সুস্বাদু এই মাছ।

একসময় নদী-নালা, খাল-বিল, পুকুর-ডোবায় সবচেয়ে বেশি যে মাছটি চোখে পড়ত তার নাম দারকিনা। যদিও অঞ্চলভিত্তিক এই মাছটিকে দারকিনি, দারখিলা, ডানকানা, ডানখিনা, চুক্কুনি, মলঙ্কা নামেও সম্বোধন করা হয়।

সোনারাঙা মাছটির গোটা গায়ের মাঝে কাল দাগ দেখা যায়। ৮০ এর দশকে ক্ষত রোগে এ মাছটি বড় ধরনের ক্ষতির শিকার হয়। মানুষের মত গবাদি ও বন্য বহু পাখিরও প্রিয় খাবার দারকিনা মাছ।

সংশ্লিষ্ট সূত্রে জানা গেছে, ১৯৯৮ সালে আইইউসিএন সমীক্ষা করে জানিয়েছে- পরিবেশের পরিবর্তন, আবাসস্থলের সংকোচন ও মানবসৃষ্ট নানাবিধ কারণে বাংলাদেশের ৫৪ প্রজাতির মাছ বিপন্ন হয়ে পড়েছে। এর মধ্যে দারকিনাও একটি।

বিস্তৃতি
এই প্রজাতির মাছ বাংলাদেশ, ভারত, পাকিস্তান, নেপাল, শ্রীলঙ্কা, মায়ানমার, থাইল্যান্ড, ভিয়েতনাম, চীন এবং মালয়েশিয়ায় পাওয়া যায়।

বাংলাদেশে বর্তমান অবস্থা এবং সংরক্ষণ 
আইইউসিএন বাংলাদেশ (২০০০) এর লাল তালিকায় এই প্রজাতিটি অন্তর্ভুক্ত নয়।

আরও দেখুন 
 বাংলাদেশের মাছের তালিকা
 বাংলাদেশের সংরক্ষিত মাছের তালিকা
 বাংলাদেশের স্বাদুপানির মাছের তালিকা

তথ্যসূত্র
২. দারকিনা মাছ বিলুপ্তির পথে [ঢাকাটাইমস২৪ডটকম অনলাইন]

স্বাদু পানির মাছ
বাংলাদেশের মাছ
ভারতের মাছ
পাকিস্তানের মাছ
নেপালের মাছ
শ্রীলঙ্কার মাছ
মিয়ানমারের মাছ
থাইল্যান্ডের মাছ
ভিয়েতনামের মাছ
চীনের মাছ
মালয়েশিয়ার মাছ
১৮২২-এ বর্ণিত মাছ
ফ্রান্সিস বুকানন-হ্যামিল্টন কর্তৃক নামকরণকৃত ট্যাক্সা
শ্রীলঙ্কার স্বাদু পানির মাছ
ভারতের স্বাদু পানির মাছ
প্রতাপেশ্বর মন্দির

প্রতাপেশ্বর মন্দির পশ্চিমবঙ্গের কালনা শহরে অবস্থিত।অম্বিকা  কালনার  ১০৮ শিবমন্দিরের বিপরীত  গেট  দিয়ে  রাজবাড়ি  মন্দির  চত্বরে ঢুকে  বাঁদিকের  কামান  পেরিয়ে  একটু  এগুলেই প্রথমেই  পড়বে  টেরাকোটা  কারুকার্যমণ্ডিত প্রতাপেশ্বর  দেউল-মন্দির।  কেউ  এটিকে  জলেশ্বরের  মন্দির বলেছেন। আবার  কেউ  বলেছেন  প্যারীকুমারী  মঠ।  এর  সমান্তরাল  খাঁজকাটা  গম্বুজাকৃতি  শিখর  ও  নিচের  দেওয়ালের  চারপাশের  প্রতিটি  স্থানে  ছোট  ছোট  অসংখ্য  টেরাকোটা-ফলক  সমৃদ্ধ  এই  দেউল  সত্যই  শিল্পীর  এক  অনাবদ্ধ  সৃষ্টি।  এই  মন্দিরের  স্থপিতি-শিল্পী  ছিলেন  বাঁকুড়া  জেলার  সোনামুখীর  মন্দির-সূত্রধর  রামহরি  মিস্ত্রি।  তিনি  সোনামুখীর  প্রসিদ্ধ  শ্রীধরজী'র  পঁচিশচূড়া  মন্দিরও   নির্মাণ  করেন।  প্রতাপেশ্বর  দেউল  ১৭৭১  শকাব্দে  বা  ১৮৪৯  খ্রীষ্টাব্দে  রাজকুমার  প্রতাপচন্দ্রের  মহিষী  প্যারীকুমারী  দেবী  প্রতিষ্ঠা  করেন।  প্রসঙ্গতঃ  উল্লেখযোগ্য,  কালনা  শহরে  রাজকুমার  প্রতাপচাঁদের  অন্তর্ধান  হয়  এবং  জাল  প্রতাপচাঁদের  নামে  যে  ফৌজদারী  মামলা  হয়  সেই  ঘটনার  সূত্রপাত  এখানেই  হয়।

গঠন বৈশিষ্ট
উঁচু  ভিত্তিবেদির  উপর  স্থাপিত,  পূর্বমুখী,  উড়িষ্যারীতির  শিখর  দেউলের  প্রাচীন  রীতির  পরিবর্তিত  ও  সরলীকৃত  রূপ  এটি।  গর্ভগৃহে  একটি  মাত্র  দরজা,  পূর্ব  দিকে।  বাকি  তিনদিকে  আছে  ভরাট  করা  দরজা।  আয়তন  ১৫ ফুট ( ৪.৫৭ মি. )  X  ১৫ ফুট ( ৪.৫৭ মি. )। উচ্চতা  প্রায়  ৪৫ ফুট (১৩.৭ মি. )। এর  চারদিকেই  রয়েছে  খুব  ছোট  পরিসরের  ঢাকা  বারান্দা। গর্ভগৃহে  কষ্টিপাথরের  শিবলিঙ্গ  নিত্যপূজিত।  উচ্চতা  প্রায়  ৪ ফুট  ৬ ইঞ্চি ( ১৩৭ সেমি )।

ভাস্কর্য

মন্দিরে  প্রবেশ  পথের  মাথায়  রয়েছে  রামসীতার  অভিষেক।  নিচে  বাদ্যবন্দনা।  উত্তর  দিকের  কৃত্রিম  দ্বারের  মাথায়  আছে  লঙ্কাযুদ্ধ।  যুদ্ধে  সিংহবাহিনী  দুর্গার  আবির্ভাব।  রাবণের  পাশে  নগ্না  নারীমূর্তি।  অন্য  দিকে  বানর  সৈন্য।  নিচে রণবাদ্য।  পশ্চিম  দিকে  কৃত্রিম  দ্বারের  মাথায়  রয়েছে  কীর্তনদলসহ  'গৌড়-নিতাই'  মূর্তি।  আর  দক্ষিণ  দিকে  রয়েছে রাধাকৃষ্ণ  ও  ললিতা-বিশাখা।  অন্যান্য টেরাকোটা  কাজের  মধ্যে  আছে  দলবদ্ধ  বিদেশিনী,  বেহালা বাদিকা,  কালী,  রাধাকৃষ্ণলীলাদৃশ্য,  অশ্বারোহী  যোদ্ধা,  ঝালওয়ালা,  বাতায়নে  মহিলা,  সখীদ্বয়ের  মাঝে  শ্রীকৃষ্ণ,  জগন্নাথ,  শিব,  মহিষমর্দিনী ( ভগ্নপ্রায় ),  তীরন্দাজ,  বীণাবাদক,  গড়গড়ার  নল  হাতে  এক  সম্ভ্রান্ত  ব্যক্তি,  ঘোড়-সওয়ার,  মালাজপরত  বৈষ্ণব  সাধু  ও  ফুলকারি  নকশা  ইত্যাদি।

আরও দেখুন
 কালনার মন্দিরসমূহের তালিকা
 বাংলার মন্দির স্থাপত্য
 রত্ন শিল্পরীতি (বাংলার মন্দির স্থাপত্যরীতি)
 চালা শিল্পরীতি (বাংলার মন্দির স্থাপত্যরীতি)

তথ্যসূত্র

বাংলার মন্দির স্থাপত্য
পশ্চিমবঙ্গের মন্দির
কালনার দর্শনীয় স্থান
ভারতে দুর্ভিক্ষ

ভারতীয় উপমহাদেশ তথা বর্তমানের ভারত, পাকিস্তান ও বাংলাদেশে দুর্ভিক্ষ জীবনের একটি পৌনঃপুনিক বৈশিষ্ট্য ছিল। পৌরাণিক প্রমাণ বা আধুনিক ইতিহাস পর্যালোচানা করে দেখা যায় ভারতীয় উপমহাদেশে এই ২,৫০০ বছরে প্রায় ৯০ টি দুর্ভিক্ষ হয়েছে। সে গুলোর মধ্যে ১১-১৭ শতকেই অন্ততঃ ১৪ টি দুর্ভিক্ষ বা আকালের বিবরণে আধুনিক ইতিহাসে উল্লেখ আছে। অষ্টাদশ ও উনবিংশ শতাব্দীতেই এই দুর্ভিক্ষে অন্ততঃ ৬০ লক্ষ লোক মারা যায়। ১৭৫৭ সালে ২৩ জুন পলাশীতে নবাব সিরাজুদ্দৌলাকে পরাজিত করে কোম্পানি শাসনের শুরুতেই ১৭৭০ খ্রিস্টাব্দে (বাংলা ১১৭৬ সনে) বাংলায় যে দুর্ভিক্ষ হয়েছিল তা ছিয়াত্তরের মন্বন্তর নামে পরিচিত। জনসংখ্যা বৃদ্ধি ও উপনিবেশিক শাসন ব্যবস্থা এই দুর্ভিক্ষের মুল কারণ বলে বিবেচিত।

ভারতের স্বাস্থ্য বিপর্যয়
ব্রিটিশ ভারতের ইতিহাস
এশিয়ায় দুর্ভিক্ষ
পঞ্চতত্ত্ব (বৈষ্ণবধর্ম)

পঞ্চতত্ত্ব (; সংস্কৃতে পঞ্চ মানে পাঁচ এবং তত্ত্ব মানে সত্যতা বা বাস্তবতা) বলতে গৌড়ীয় বৈষ্ণব ঐতিহ্যে ঈশ্বর বা পরম সত্যের পাঁচটি দিককে ইঙ্গিত করে বা বোঝায়।

পটভূমি 
গৌড়ীয় বৈষ্ণবধর্ম মতে, পঞ্চদশ শতকে পৃথিবীতে আবির্ভুত ঈশ্বরের (কৃষ্ণ) পাঁচটি অবতার হলেন পঞ্চতত্ত্ব। এরা হলেন চৈতন্য মহাপ্রভু, নিত্যানন্দ, অদ্বৈত আচার্য, গদাধর পণ্ডিত ও শ্রীনিবাস ঠাকুর। এঁদের দ্বারা ভারতবর্ষে বিখ্যাত হরে কৃষ্ণ মন্ত্র ও শ্রীকৃষ্ণের ভক্তির (নিষ্ঠা) কথা ছড়িয়ে পরে।

মহর্ষি কৃষ্ণদৈপায়ন শ্রীবেদব্যাস প্রণীত (বৃহৎ সচিত্র) গরুড় পুরাণ(পৃষ্ঠা-39)দ্বাদশ অধ্যায়        *পঞ্চতত্ত্বার্চন*                          বাসুদেব,সঙ্কর্ষন,অনিরূদ্ধ আর।                প্রদুম্ন ও নারায়ণ রূপ যে তাঁহার। এই পাঁচজন দেবতা হলেন পঞ্চতত্ত্ব।
 চৈতন্য মহাপ্রভু- স্বয়ং পরমেশ্বর ভগবান শ্রীকৃষ্ণ-এর কলিযুগাবতার।    -(ত্রেতায় রাম, দ্বাপরে গোবিন্দ)
 নিত্যানন্দ মহাপ্রভু- স্বয়ং ভগবান অনন্ত-শেষ শ্রী সঙ্কর্ষণ এর কলিযুগাবতার।     -(ত্রেতায় লক্ষ্মণ, দ্বাপরে বলরাম)
 অদ্বৈত আচার্য- ভগবান বিষ্ণু এবং মহাদেব শিবের মিলিত কলিযুগাবতার।   
 গদাধর পণ্ডিত- শ্রী রাধা এবং ভগবান কৃষ্ণের অভ্যন্তরীন শক্তির যৌথ কলিযুগাবতার।  -(ত্রেতায় সীতা, দ্বাপরে রাধা)
 শ্রীনিবাস ঠাকুর/শ্রীবাস ঠাকুর- ভগবান শ্রীকৃষ্ণের অকৃত্রিম উপাসক দেবর্ষি নারদ এর কলিযুগাবতার।

পঞ্চতত্বের মন্ত্র 

গৌড়ীয় ঐতিহ্যে পঞ্চতত্ত্বেরর মন্ত্রে পাঁচজন সদস্যের নাম উল্লেখ আছে। এটি ভক্তিমূলক মন্ত্র যাকে ধ্যানের (জপ) উপায় হিসাবে গাওয়া হয়। প্রায়শই হরে কৃষ্ণ মন্ত্র গাওয়ার সময় এই মন্ত্র গাওয়া হয়ে থাকে। অনুগামীরা বিশ্বাস করে, এটি কলি যুগের করুনাময় মন্ত্র।

তথ্যসূত্র 

নবদ্বীপ
বাঙালি হিন্দু
পশ্চিমবঙ্গের ইতিহাস
ভারতীয় হিন্দু আধ্যাত্মিক শিক্ষক
পশ্চিমবঙ্গের ব্যক্তি
গৌড়ীয় বৈষ্ণব গুরু
মধ্যযুগীয় হিন্দু ধর্মগুরু
বৈষ্ণব সম্প্রদায়
১৬শ শতাব্দীর ভারতীয় ব্যক্তি
জারণরোধক

জারণরোধক ( অ্যান্টিঅক্সিডেন্ট) একটি অণু যে অন্যান্য অণুর জারণ ক্রিয়ায় বাধা দেয়। জারণ একটি রাসায়নিক বিক্রিয়া যা মুক্ত র‍্যাডিকেল উৎপাদন করতে পারে, যা পরবর্তীতে শিকল বিক্রিয়ার মাধ্যমে দেহকোষের ক্ষতিসাধন করে। জারণরোধক পদার্থ যেমন থায়ল বা অ্যাসকরবিক অ্যাসিড (ভিটামিন সি) এই শিকল বিক্রিয়াগুলি বিনষ্ট করে। "জারণরোধক" প্রধানত দুটি ভিন্ন পদার্থের জন্য ব্যবহার করা হয়ঃ রাসায়নিক শিল্পে যা উৎপন্ন পণ্যতেন যোগ করা হয় জারণ প্রতিরোধ, এবং প্রাকৃতিক রাসায়নিক যা খাবার  এবং শরীরের টিস্যুতে  পাওয়া যায় যা  স্বাস্থ্যের জন্য উপকারী।

জারণমূলক অবস্থার সামঞ্জস্য  বজায় রাখার জন্য, উদ্ভিদ এবং প্রাণী জারণরোধকসমূহের উপরিপাতনের মত জটিল পন্থা বজায় রাখে। যেমন গ্লুটাথায়ন এবং উৎসেচক (উদাহরণস্বরূপ ক্যাটালেজ  এবং সুপারঅক্সাইড ডিসমিউটেজ) অভ্যন্তরীণভাবে বা খাদ্যতালিকাভুক্ত জারণরোধক (ভিটামিন এ, ভিটামিন সি এবং ভিটামিন ই) হিসাবে উৎপাদিত হয়।

বার্ধক্যরোধী পদার্থ
জারণরোধক
শারীরতত্ত্ব